Ο **Ιωάννης Παπαζήσης** (Δράμα, 22 Νοεμβρίου 1978) είναι Έλληνας ηθοποιός.

Βιογραφικό
----------

Ξεκίνησε τις σπουδές του στην Δραματική Σχολή του Εθνικού Θεάτρου το 2000 και αποφοίτησε τέσσερα χρόνια μετά. Το 2004, έκανε την πρώτη του εμφάνιση στον κινηματογράφο, έχοντας έναν από τους πρωταγωνιστικούς ρόλους στη δραματική ταινία *Hardcore* που σημείωσε μεγάλη εισπρακτική επιτυχία. Ακολούθησαν δύο ακόμη κινηματογραφικές συμμετοχές το 2005 στις ταινίες *Η εύκολη Λία* και *Λούφα και παραλλαγή: Σειρήνες στο Αιγαίο* και πάλι με πρωταγωνιστικό ρόλο. Την ίδια χρονιά έκανε και το τηλεοπτικό του ντεμπούτο στις δραματική σειρά της Μιρέλλας Παπαοικονόμου *Μωβ-Ροζ*. Ακόμη το 2006 έπαιξε στην κωμική σειρά *30 Μέρες Αγωνίας*. 

Τη σεζόν 2006-2007 επιλέχθηκε για τον ρόλο του Άγγελου Παπαγιάννη στον πρώτο κύκλο της καθημερινής δραματικής σειράς *Αν μ' αγαπάς* όπου έπαιξε μαζί με την Κατερίνα Παπουτσάκη, τον Γιώργο Βογιατζή και την Βάνα Μπάρμπα. Έγινε αρκετά γνωστός στο ευρύ κοινό με τον διπλό ρόλο στην καθημερινή σειρά Μια στιγμή δυο ζωές του Mega Channel όπου πρωταγωνίστησε για δύο σεζόν. Ακολούθησε η συμμετοχή του στον δεύτερο και τρίτο κύκλο της κωμικής σειράς Η Πολυκατοικία.

Στον κινηματογράφο έλαβε μέρος και σε άλλες παραγωγές όπως *Η Κληρονόμος* το 2009, *Λούφα και παραλλαγή: Σειρήνες στη στεριά* το 2011, *Ένας χορός ακόμη* το 2012, *Με χωρίς γυναίκες* το 2014, *Ειμαρμένη* το 2015 και *With a Kiss I Die* το 2018. 

Τη σεζόν 2018-2019 πρωταγωνίστησε μαζί με την Δήμητρα Ματσούκα, τον Μάριο Αθανασίου και την Μυριέλλα Κουρεντή στην κωμική σειρά του Γιώργου Φειδά *Ελεύθερη σχέση*. Από το 2019 ήταν στο πρωταγωνιστικό καστ της ιστορικής σειράς *Κόκκινο Ποτάμι* σε σκηνοθεσία Μανούσου Μανουσάκη.

Το 2020 πρωταγωνίστησε στη σειρά Αγγελική.Το 2021 & 2022 έκανε εμφάνιση σε μερικά από τα επεισόδια της σειράς Τα Καλύτερα μας χρόνια.

Προσωπική ζωή
-------------

Από το 2005 μέχρι το 2020 ήταν σε σχέση με τη τραγουδίστρια-συγγραφέα Βανέσα Αδαμοπούλου, με την οποία γνωρίστηκε στα γυρίσματα της ταινίας *Λούφα και παραλλαγή: Σειρήνες στο Αιγαίο.* Απέκτησαν έναν γιο, τον Ιάσoνα (γενν. 2015). 

Το 2022 έγινε γνωστή η σχέση του με την ηθοποιό Αναστασία Παντούση, με την οποία γνωρίστηκαν στα γυρίσματα της σειράς *Το Κόκκινο Ποτάμι*.

Εργογραφία
----------

### Τηλεόραση

| Έτος | Τίτλος | Κανάλι | Ρόλος | Σημειώσεις |
| --- | --- | --- | --- | --- |
| 2005-2006 | Μωβ Ροζ | ANT1 | Αντώνης | Πρωταγωνιστικός Ρόλος |
| 2006 | 30 Μέρες Αγωνίας | ANT1 | Ντέμης Μανίκας | Πρωταγωνιστικός Ρόλος |
| 2006-2007 | Αν μ' αγαπάς | ALPHA | Άγγελος Παπαγιάννης | Πρωταγωνιστικός Ρόλος |
| 2007 | Γιούγκερμαν | ANT1 |  | 1 επεισόδιο |
| 2007-2009 | Μια στιγμή δυο ζωές | MEGA | Πέτρος Ιωάννου / Ορέστης Αντωνίου | Πρωταγωνιστικός Ρόλος |
| 2009-2011 | Η Πολυκατοικία | MEGA | Κωνσταντίνος Σαλταμούρης | Πρωταγωνιστικός Ρόλος |
| 2010-2011 | Ουκ αν λάβεις παρά του μη έχοντος | MEGA | διάφοροι ρόλοι | 4 επεισόδια |
| 2014-2015 | Μάνα Χ Ουρανού | MEGA | Πάνος | 12 επεισόδια |
| 2017 | Το σόι σου | ALPHA | Στέφανος Δελής | Επεισόδιο: "Ο τελευταίος πειρασμός" |
| 2018-2019 | Ελεύθερη Σχέση | OPEN | Αλέξης | Πρωταγωνιστικός Ρόλος |
| 2019-2020 | Το Κόκκινο Ποτάμι | OPEN | Μίλτος Παυλίδης | Πρωταγωνιστικός Ρόλος |
| 2020-2021 | Αγγελική | ALPHA | Παύλος Αργυρός | Πρωταγωνιστικός Ρόλος |
| 2022 | Τα Καλύτερά μας Χρόνια | ΕΡΤ1 | Ντένης Τεπενδρής | Βασικό Καστ |
| Ψέματα | ALPHA | Πέτρος Δημακέας | Πρωταγωνιστικός Ρόλος |
| 2022-2023 | στΟργή | ΣΚΑΪ | Γιάννης | Πρωταγωνιστικός Ρόλος |
| 2023 | Ο Όρκος ΙΙ | ΕΡΤ1 | Ραφαήλ Αναλυτής | Πρωταγωνιστικός Ρόλος |

### Κινηματογράφος

| Έτος | Τίτλος Κινηματογραφικής Ταινίας | Ρόλος |
| --- | --- | --- |
| 2004 | Hardcore | Αργύρης |
| 2005 | Η εύκολη Λία | Σάββας |
| 2005 | Λούφα και παραλλαγή: Σειρήνες στο Αιγαίο | Ντένης Καλούρης |
| 2009 | Η κληρονόμος | οπαδός ομάδας |
| 2011 | Λούφα και παραλλαγή: Σειρήνες στη στεριά | Ντένης Καλούρης |
| 2012 | Ένας χορός ακόμη | Κώστας |
| 2014 | Με χωρίς γυναίκες |  |
| 2015 | Ειμαρμένη |  |
| 2018 | With a Kiss I Die | ξάδερφος |

Θέατρο
------

Έχει συμμετάσχει σε πλήθος θεατρικών παραστάσεων. Ένα δείγμα της δουλείας του είναι οι παραστάσεις *Κάποτε στο Βόσπορο* (2020), *Ο Ηλίθιος* (2018), *Πουλιά στον αέρα!* (2018), *Καινούργιο Κόκκινο* (2017), *Κοριολάνος* (2017), Το *καμ μπάκ* (2017), *Ταξίδι στο Σταυρό του Νότου* (2017), *Αστροφεγγιά* (2016) και οι *Νεφέλες* (Εθνικό Θέατρο,2012). Ωστόσο έχει λάβει μέρος και σε παραστάσεις που παρουσιάστηκαν στο Αρχαίο Θέατρο της Επιδαύρου, με τους Αχαρνής (2018) και τον Προμηθέας Δεσμώτης (2021). Το 2023 συμετείχε στην παράσταση Ηλέκτρα του Σοφοκλή σε σκηνοθεσία Λιλλύς Μελεμέ που έκανε περιοδεία σε όλη την Ελλάδα με μία απο τις στάσεις της το Ηρώδειο..

Παραπομπές
----------

1. ↑  «Ο Γιάννης Παπαζήσης έρχεται στην «Πολυκατοικία»». *in.gr*. 2009-11-12.. Ανακτήθηκε στις 2009-11-12.
2. ↑  «Η τηλεοπτική επιστροφή του Ιωάννη Παπαζήση». *gossip-tv.gr*. 2018-07-23.. Ανακτήθηκε στις 2018-07-23.
3. ↑  «Το Κόκκινο Ποτάμι: Πανταζάρας, Παπαζήσης και Παντούση ενθουσίασαν με το καλημέρα». *ethnos.gr*. 2019-10-7.. Ανακτήθηκε στις 2019-10-7.
4. ↑  «Ιωάννης Παπαζήσης: Η ερωτική εξομολόγηση στη Βανέσα Αδαμοπούλου». *peoplegreece.com*. 2018-01-7. Αρχειοθετήθηκε από το πρωτότυπο στις 2019-10-07.. Ανακτήθηκε στις 2018-01-7.
5. ↑  «Ιωάννης Παπαζήσης». *unstage.gr*. Ανακτήθηκε στις 18 Οκτωβρίου 2021.